TQM วิ่งแรง 5% ลุ้นกำไร Q2 โตต่อ รับยอดขายประกันเพิ่ม โบรกชูเป้า 72 บ.
TQM วิ่งแรง 5% ราคาแตะ 44 บ. ลุ้นกำไรไตรมาส 2/65 โตต่อเนื่อง รับยอดขายประกันเพิ่ม โบรกแนะ “ซื้อ” เป้าหมายราคา 72 บ.
TQM วิ่งแรง 5% ลุ้นกำไรไตรมาส 2/65 โตต่อเนื่อง รับยอดขายประกันเพิ่ม โบรกเคาะเป้า 72 บ.
20 พ.ค. 2565

ผู้สื่อข่าวรายงานว่า ราคาหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 15:12 น. อยู่ที่ระดับ 44.00 บาท เพิ่มขึ้น 2.00 บาท หรือ 4.76% โดยทำจุดสูงสุดที่ 44.00 บาท และทำจุดต่ำสุดที่ 42.75 บาท ด้วยมูลค่าการซื้อขาย 126.22 ล้านบาท

โดย บริษัท หลักทรัพย์ โนมูระ พัฒนสิน จำกัด (มหาชน) ว่า คาดกำไรสุทธิ TQM ช่วงไตรมาส 2/2565 เติบโตต่อเนื่อง เมื่อเทียบกับงวดเดียวกันของปีก่อน และจากไตรมาสก่อนหน้า จากเบี้ยประกันรวมที่เติบโตต่อหนุนจาก 1) ยอดขายประกันในกลุ่มของประกันภัยการเดินทาง อุบัติเหตุและรถยนต์ระยะสั้นเพิ่มขึ้นในช่วงสงกรานต์ 2)ยอดขายประกันในเว็บไซต์ Thailand pass ที่ปัจจุบัน TQM เป็นผู้ขายเพียงเจ้าเดียว โดยมีแนวโน้มเพิ่มขึ้นตามนักท่องเที่ยวที่เพิ่มขึ้น 3) ยอดขายประกันภัยบ้านที่ดีขึ้นหลังมีการปรับ platform ให้ใช้งานสะดวกมายิ่งขึ้น
นอกจากนี้ความสำเร็จในการเข้าซื้อ TQR บริษัทนายหน้าประกันภัยต่อมูลค่า 520.20 ล้านบาท มีสัดส่วน 44.35% ในวันที่ 29 เมษายน 2565 เป็นส่วนเพิ่มเติมต่อผลประกอบการของ TQM ราว 10 ล้านบาทต่อไตรมาส ซึ่งทางฝ่ายวิจัยรวมไว้ในประมาณการแล้ว แม้กำไรสุทธิไตรมาส 1/2565 คิดเป็น 18% ของกำไรสุทธิปี 2565 ทั้งนี้ยังคงมุมมองประมาณการของทางฝ่ายวิจัยเป็นไปได้โดยคาดเห็นการฟื้นตัวต่อเนื่อง
ทั้งนี้ ยังคงคำแนะนำ “ซื้อ” ราคาเป้าหมายปี 2565 ที่ 72 บาท โดยมองพื้นฐานบริษัทยังแข็งแกร่ง และมีแนวโน้มเติบต่อเนื่อง โดย TQM เป็นผู้นำธุรกิจนายหน้าประกันวินาศภัย ทำให้ไม่มีผลกระทบจากการเคลมประกัน COVID-19 ทางฝ่ายวิจัยมองราคาที่ปรับตัวลงมาเป็นโอกาสสะสม มาจาก 1) แนวโน้มกำไรปกติปี 2565 เติบโตเด่น 33% เมื่อเทียบกับงวดเดียวกันของปีก่อน จาก organic และ inorganic growth รวมถึงธุรกิจใหม่ easy lending ที่จะเป็นจุดเริ่มต้นของการเข้าสู่ธุรกิจสินเชื่อบุคคลอย่างเต็มรูปแบบในระยะยาว และ 2) ไม่มีหนี้สินทางการเงินทำให้มีฐานะทางการเงินแข็งแกร่ง และมีโอกาสเห็นการเข้าซื้อกิจการต่อเนื่อง เป็น upside เพิ่มเติม